MAALISKUU 1443
10 VUOTTA ENNEN PIIRITYSTÄ
Kysyn uudestaan.
Voiko kukaan hakea minulle punaisen omenan -
astumatta matolle?
Selim pašša,
pohjoisen kunnioitettu kenraali.
Mikä on suunnitelmanne?
Kuten arvelin.
Entä te,
mahtava suurvisiiri,
Çandarlı Halil pašša?
Kaltaisenne terävä mieli -
toki ratkaisee arvoituksen helposti.
Minulla ei ole aikaa lapsellisille leikeille, prinssi.
Ehkä arvoituksen voikin ratkaista vain lapsi.
Onneksenne -
en ole vielä sulttaani.
NETFLIX-ALKUPERÄISSARJA
Joka valtakunnan synty vaatii verta, rautaa, aarteita ja valloituksen.
Vuonna 1453 Rooman keisari Konstantin XI -
ja ottomaanien sulttaani Mehmed II -
kävivät valtavan taistelun Konstantinopolista.
23 armeijaa on yrittänyt valloittaa legendaarisen kaupungin -
onnistumatta siinä.
Yksi valtias nousee voittajana tuhon keskeltä -
ja muuttaa historian kulun seuraavan 300 vuoden ajaksi.
Yhden valtakunnan nousu -
edellyttää toisen kaatumista.
Sulttaani Mehmed II piirittää Konstantinopolia jo kolmatta viikkoa.
Mehmedin tykistö pommittaa Konstantinopolin muureja tauotta.
Mehmedin laivasto kärsii murskaavan tappion...
Valmiina nousemaan laivaan!
...genovalaista laivuetta vastaan,
joka on toimittamassa Konstantinopoliin sotilaita ja tarvikkeita.
Genovalaiset saapuvat turvaan Kultaiseen sarveen,
Konstantinopolin merimuuria seuraavan joen kapeaan suistoon.
Konstantinopolilla on etunaan valtava suojaisa satama,
eli Kultainen sarvi.
Sataman sisääntulo on hyvin kapea,
ja sen molemmin puolin on kaksi tornia,
mutta jos vihollislaivue pääsee sisälle Kultaiseen sarveen,
suojana on vain yksi heikosti suojattu muuri.
Sitä ei tehty yhtä vahvaksi kuin muureja länsipuolella,
mistä hyökkäävät joukot yleensä lähestyivät.
Täällä on paljon kristittyjen laivoja suojassa ankkurissa.
Se on kuin pehmeä vatsanahka.
Sisään päästyään -
vihollinen voi koettaa hyökätä muurin siltä puolelta.
Siksi Mehmed II näki paljon vaivaa -
voidakseen hyökätä kaupungin haavoittuvaisimpaan kohtaan.
Hänen ajatuksenaan on:
"Minun on päästävä Kultaiseen sarveen."
Mutta satamaa suojaa -
valtava takorautainen ketju.
250 metrin pituinen ketju kulkee -
Konstantinopolista Galataan ja painaa yli 30 tonnia.
Se on suojannut satamaa yli seitsemän vuosisataa.
Se on vahvistettu hiljan keisari Konstantinuksen käskystä,
ja se on lähes murtumaton.
Mehmedillä on vilkas mieli, ja hän miettii jatkuvasti.
Hän kehittää loistavan,
uskomattoman villin suunnitelman.
Ei ole selvää, kuinka Mehmed keksi idean,
mutta selvästi ajan käydessä vähiin -
hän yhdistää nerokkaasti strategisen ajattelun ja hyvän PR-viestinnän -
ja tuloksena syntyy idea,
että koko hyökkäysrintama voidaan siirtää vetämällä laivat maalle Bosporinsalmessa -
ja laskemalla ne vesille Kultaiseen sarveen.
Puu kaatuu!
76 laivaa vedetään kuivalle maalle -
ja kuljetetaan puilla 2,5 kilometrin matka -
Galatan genovalaisen siirtokunnan ohi.
Sota vaatii insinööritaitoa.
Ei urhoollisuutta tai rohkeutta, vaan monenlaista tekniikkaa.
Se oli nerokas suunnitelma.
Mahtava.
Mehmedin suunnitelma onnistuisi vain, jos se pysyisi salassa,
ja alue on täynnä vakoojia.
Laivojen siirtäminen muuttuu yhä kiireellisemmäksi,
sillä huhu kertoo kristityn laivueen olevan saapumassa Venetsiasta -
ja sotilaat alkavat jo käydä levottomiksi.
Suokaa anteeksi, sulttaani. Kuulin, että palaisitte.
Eikö oman telttanne tuli lämmitä, pašša?
Çandarlı Halil on aina tervetullut.
Halusitte puhua kanssani.
Niin, sulttaani.
Leirissä liikkuu huolestuttavia huhuja.
Mitä huhuja?
Että Venetsiasta saapuu pian lisää laivoja ja sotilaita.
Nämä kuulemanne huhut,
mistä ne ovat peräisin?
Vakoojamme Konstantinopolissa ovat kuulleet vihjailua jo päiväkausia.
Vai niin.
Jos huhu on totta,
sanakin siitä tuhoaa joukkojen mielialan ja suunnitelman valloittaa kaupunki.
Harkitsetteko vieläkin aselepoa?
Harkitsen vaihtoehtoja, pašša.
Ilmoitan, kun päätökseni on valmis.
-Sulttaani, tilanne on vaarallinen. -Siksi varovaisuuteni.
Teidän on luotettava minuun, opettaja.
Kuten minä olen aina luottanut teihin.
Käyn tarkastamassa joukkoni.
Haluan laivat Kultaiseen sarveen nyt heti.
Meidän on toimittava, ennen kuin sana leviää.
KONSTANTINOPOLI ITÄISEN ROOMAN VALTAKUNNAN PÄÄKAUPUNKI
Konstantinopolissa -
meritaistelun voitto ja huhut paavin lähettämästä venetsialaisesta laivueesta -
nostivat hetkeksi kaupungin mielialaa.
Monet kaupunkilaiset ovat jo paenneet aavistaen,
että taistelusta tulee pitkä.
Minne olet menossa?
Luuletko, että makaan sängyssä koko päivän katsoen, kun nukut kuin enkeli.
Tule takaisin sänkyyn.
-Ei meidän tarvitse nukkua. -Eikö sinulla ole sota sodittavana?
Eikö mikään saisi mieltäsi muuttumaan?
On yksi asia.
Sano, mikä se on.
Ota minut mukaasi, kun jätät kaupungin.
Oletko puhunut isäsi kanssa?
Vai sen lipevän mielistelijän, Notarasin?
Häntä on syytä pitää silmällä.
Sanon saman kuin heille.
En aio jättää kaupunkia,
ennen kuin piiritys on ohi.
Voit kertoa heille, etten aio pettää sanaani.
En välitä, mitä he sanovat.
Vie minut pois täältä.
Puhutko avioliitosta?
-Miten isäsi... -En tarvitse aviomiestä,
vaan reitin Italiaan.
Maksan sinulle.
Harkitse ehdotustani.
Kukkuloilla Galatan takana -
Mehmedin uskalias suunnitelma kuljettaa yli 70 laivaa maitse -
ja laskea ne Kultaiseen sarveen on jo käynnissä.
Valtava operaatio edellyttää, että se pysyisi täydellisesti salassa.
Mehmed oli hyvin salamyhkäinen ja sanoi usein:
MASSACHUSETTSIN YLIOPISTO
"Jos yksikin partakarvani tietäisi, mitä oikeasti ajattelen,
vetäisin sen irti."
Vakoojia oli kaikkialla.
Kaikki, mitä Mehmed sanoi neuvostolle,
raportoitiin roomalaisille.
Kaikki roomalaisten päätökset kerrottiin heti Mehmedille.
Vakoilua oli paljon.
Galata, Genovan kauppasiirtokunta -
Kultaisen sarven toisella puolella,
on Mehmedin suunnitellun laivojenkuljetusreitin edessä -
ja kuhisee vakoojia.
Tämä on sulttaanin kasvavan huolen aihe.
Genovalaiset ovat kauppakansaa.
He eivät suosi mitään tiettyä uskontokuntaa,
eikä heillä ole muuta tavoitetta kuin rikastua.
Pysymme täällä muurien suojassa -
ja puhumme Mehmedille ja kenelle vain on tarve,
mutta sanomme Mehmedille: "Ei hätää, emme puutu asioihin."
Genovalaisilla oli myös pulma. He toimittivat tarvikkeita ottomaaneille.
Mutta öisin he kuulemma auttoivat -
Giustinianin puolustusjoukkoja.
He koettivat turvata selustan joka puolelta.
Sulttaani,
Galatan kuvernööri on tullut tapaamaan teitä.
Lordi Lomellini. Kiitos, että tulitte.
Minulla on vain hetki.
Kuten voitte kuvitella, minulla riittää tekemistä.
Niin toki, sulttaani.
Asiani edellyttää sellaista luottamusta,
jota on vain hyvien naapureiden välillä.
Vaatimaton Galatan siirtokunta -
on aina ollut ottomaanien ystävä.
Ja roomalaisten.
Ehkä,
mutta tahdomme vain käydä kauppaa ja ansaita toimeentulon.
-Olla kaikkien puolueeton ystävä. -Ja?
Olemme jatkuvasti tukeneet sulttaania -
toimittamalla viljaa, tarvikkeita ja laivoja pyydettäessä.
Autoimme isäänne,
rauha hänen sielulleen, Varnan taistelussa salmen ylityksessä.
Jos vakoojanne -
näkisivät jotain, jota en haluaisi heidän näkevän,
ja raportoisivat siitä roomalaisille,
olisin hyvin tyytymätön.
Voitte olla varma, etten pihahdakaan -
mainitsemanne kaltaisessa tapauksessa.
Mutta?
Kauppakumppanimme tulevat -
eri puolilta maailmaa erilaisin tarkoitusperin.
Galatan genovalaiset ovat kaupanneet tietoa vuosisatojen ajan,
mutta tulevien viikkojen aikana hienovaraisuus kannattaa.
Yritän ehdottomasti parhaani, sulttaani.
Kiitän teitä, lordi Lomellini.
Herätä tarvittaessa kunnioitusta -
ja luo tarvittaessa kauhua,
mutta säilytä aina tavoite tähtäimessäsi.
Tee kaikkesi tavoitteen saavuttamiseksi.
Se on nerokkuuden merkki.
Mehmed määrää tykistön ampumaan suoraan Galatan yli -
kohti Kultaiseen sarveen ankkuroituja laivoja.
Pommitus peittää alleen raivuutöiden äänen,
kun ottomaanien laivoille tehdään reittiä.
Se on myös vahva viesti kuvernööri Lomellinille.
"Saatat olla seuraava."
Kauempana lännessä tapahtumat enteilevät ongelmia ottomaaneille -
heidän vanhojen vastustajiensa, unkarilaisten ja serbien, taholta.
Teetkö vielä töitä?
Aina, kultaseni.
Saako olla lämmikettä?
Näin, että kenraali Stefan kävi taas.
Hän on vieraillut usein.
On hyvä säilyttää läheiset välit unkarilaisiin.
Entä Roomaan?
Rooma ei kiirehdi auttamaan -
ortodoksikristittyjä.
Paavi ei ole ystävämme.
Mitä tarkoitat?
Mitä haluat tietää, Mara?
Lähetätkö armeijan Turkkia vastaan?
Se on asia, josta en voi keskustella.
Etkö luota minuun?
Minä luotan sinuun.
Mutta?
Jotkut neuvoston jäsenet uskovat, että pidät sulttaanin puolta.
Mitä sinä uskot?
Elämme monimutkaisia aikoja, kultaseni.
Jos piiritys jatkuisi pitkään, olisi mahdollista,
että Unkarin kuningas lähettäisi joukkonsa avuksi -
ja peli olisi menetetty.
Jos sivulla odottaa Unkarin armeija ja ollaan hyökkäysasemassa,
vaarana on, että omat joukot tuhotaan täysin.
Olisi vakava virhe hyökätä ottomaaneja vastaan.
Älä pidä nuorta ikää heikkoutena.
Jos hän kuulee kuiskauksenkaan tästä,
ottomaanien joukot ovat portillasi -
ja kukistavat armeijasi.
Tarkoitat kai meidän armeijamme?
Isä, ole hyvä -
ja harkitse vielä suunnitelmaasi, ennen kuin on myöhäistä.
Olet aina ollut ikäistäsi viisaampi.
Kuten äitisi.
Pelkään, että tällä kertaa -
sulttaani on sokaissut sinut.
Mehmed on kuin poikani.
Murad on kuollut,
ja aikasi Adrianopolissa on ohi.
Kenties -
sinun on aika harkita uutta avioliittoa.
Sopiva sulhanen löytyy varmasti.
Sulttaani,
kuvernööri Lomellini on tullut tapaamaan teitä.
Sulttaani Mehmed,
tarkoitukseni ei ollut keskeyttää ateriaanne, mutta asialla on kiire.
Herra Lomellini,
liittykää seuraani.
Olette ystävällinen, mutta en vaivaa teitä pitkään.
Millä voi olla niin kiire, Angelo pašša?
Kyse on laivoistamme.
Erityisesti kauppalaivasta, jonka tykistö upotti tänään satamassa.
Olen varma, että se oli vahinko.
Kyllä, se upposi nopeasti.
Se oli Galatan genovalainen kauppalaiva.
Sen lasti oli 100 000 dukaatin arvoinen.
Se oli ketjun sisäpuolella,
eikö niin?
Kyllä.
Hyvä kuvernööri,
en tiennyt, että satamassa oli yhä ystäviemme laivoja.
Teitä kehotettiin siirtämään laivanne ennen piiritystä.
Oletimme, että kaikki satamassa olevat laivat ovat vihamielisiä,
kuten merirosvo Giustinianin laiva.
Sanotteko, että laivat ovat teidän?
-Väärinkäsitys. -Hyvä.
Korjaan sen heti.
Hyvä.
Vielä toinen asia.
Niin?
Uudet tykkinne ovat ampuneet kaupungin yli koko päivän.
Jatkuva tykkituli on -
huolestuttavaa.
Kälyni synnytys alkoi levottomuuden takia -
ja ihmiset ovat huolissaan,
että väärä laukaus voi osua taloon tai kouluun.
Se olisi kamalaa,
mutta taistelu on kesken.
Kuvernööri, olette taitava liikemies,
joten minulla on ehdotus.
Vaiennan tykkini, jos te lupaatte vaieta.
Vakuutin jo, että hillitsen arvailua.
Näytän teille jotakin.
Kun olen vallannut Konstantinopolin,
olemme vielä läheisempiä naapureita.
Aion rakentaa uuden valtakuntani pääkaupungin tuonne.
Sen rinnalla Rooma näyttää pikkukylältä.
Kaltaisellenne kauppasiirtokunnalle riittää kauppaa.
Pyydän ainoastaan,
että pidätte miehenne aisoissa, hyvä ystävä.
Ymmärrän.
Hyvä.
Kiitos, että jaoitte huolenne kanssani.
Olisi ollut kamalaa,
jos tykkimme olisivat vahingossa tuhonneet kauniin torninne.
Kukkuloilla Galatan takana -
ottomaanien sotilaat ovat lähes raivanneet tien sulttaanin aluksille.
Mietitäänpä sitä ihmistyön määrää ja suuruutta, jonka tämä työ vaati.
Tarvittiin valtava määrä talia eli eläinrasvaa -
liukastamaan kaadetut puut, joiden avulla laivat kuljetettiin.
LUENNOITSIJA GREENWICHIN YLIOPISTO
Näin he pystyivät kuljettamaan laivat -
yhdestä vesistöstä toiseen -
ja välttämään roomalaisten ansan.
Kunnia suorituksesta kuuluu ottomaanien armeijan visionääreille,
jotka keksivät käytännöllisen ratkaisun näennäisesti mahdottomaan pulmaan.
Tietä rakennettiin monta päivää,
ja se kulki Pera-vuoriston takaa,
minne ei näkynyt Konstantinopolista eikä Galatasta.
He kuljettivat laivat Kultaiseen sarveen yhden yön aikana.
Roomalaiset katsoivat muurilta miettien: "Mistä meteli kuuluu? Mitä on tekeillä?
Mikä infernaalinen kone meitä lähestyy?"
Kun tie on vihdoin rakennettu ja rasvattu ja kaikki on valmista,
laivat vedetään ylös vedestä köysien avulla miesten ja härkien voimin.
Kukkulan laelta -
laivat vain liu'utetaan alas,
ja ne loiskahtavat Kultaisen sarven veteen.
22. HUHTIKUUTA PIIRITYKSEN 16. PÄIVÄ
Turkkilaisten laivat ovat satamassa.
Onko se totta?
Ne paholaiset ovat sarvessa.
Miten se onnistui? Mursivatko he ketjun?
He kiersivät sen.
Hyvä Luoja.
Jos seisoisi seuraamassa tapahtumia Konstantinopolin muurilta,
voisi menettää toivonsa.
"Yritimme mitä tahansa,
he onnistuvat kiertämään sen."
Zaganos pašša,
siirtäkää tykistönne Galatasta alas satamaan.
Pitäkää tykit tähdättynä kaupunkiin ja laukaisuvalmiina.
Sillä välin tervehdimme keisaria.
-Laukaiskaa kaikki tykit maamuureilla. -Kyllä, sulttaani.
Se on kaikki ruokani!
Hei!
Yhtäkkiä kaikki joukot ovat siirtyneet.
Ne ampuvat, ja maihin lasketaan lisää joukkoja.
Sen on täytynyt olla kauhistuttavaa.
Se ei ollut vain stategisesti järkevää toimintaa -
vaan tilanne, jossa kaikki toteavat:
"Mehmed todella osaa asiansa.
Nerokasta toimintaa."
Se nostaa moraalia.
Kaikkien henki on hiipunut,
ja sitten tulee tämä uskomaton temppu.
Uutinen leviää kuin tulipalo. Kaikki sanovat: "Mies on nero. Seurataan häntä."
Mehmedin riskinotto saa valloitukseen vauhtia.
Roomalaiset eivät ole valmistautuneet hyökkäykseen, ja he ovat haavoittuvaisia.
Satamamuureille on lähetettävä sotilaita.
Heti.
Hoida se.
Tämä on vakava isku, sillä roomalaisten joukot ovat vähissä jo ennestään.
Alle 7 000 sotilaan joukko partioi 23 kilometrin muuria,
ja nyt äkkiä -
turkkilaisten laivojen päästyä satamaan -
puolustettavaa merimuuria on 5,5 kilometriä lisää,
mikä venyttää joukkoja ennestään.
Pahinta on, että vaikka tukijoukot saapuisivat, ne eivät pääsisi satamaan.
Oletko loukkantunut?
En, mutta monet ovat.
Lordi,
teidän on tehtävä jotakin. Voin viedä viestin ystävällenne.
-Se on myöhäistä, Ana. -Kaupunki kaatuu.
-Ottomaaniystävänne... -Älä mainitse sitä.
On myöhäistä.
Olisimme molemmat maanpettureita.
Mutta lordi...
Minulla ei ole enää valtaa vaikuttaa.
Pese kasvosi,
palaa töihisi ja rukoile.
Miksi Galata ei ilmoittanut meille tästä?
Tämä on suora petos.
Jos he olisivat tienneet, he olisivat kertoneet.
Jos he olisivat tienneet?
Uskotko, että he eivät huomanneet ottomaanien joukkojen kulkevan ohi?
-Mikseivät he ole hyökänneet? -Meidät on saarrettu molemmilta puolilta.
Heidän asemassaan odottaisin,
kuristaisin hitaasti -
ja päättäisin kaiken yhdellä iskulla.
Olet näköjään miettinyt, miten päättää päivämme.
Emme voi sallia heidän jäävän satamaan.
He odottavat meidän piileskelevän peloissamme.
Siksi meidän tulee hyökätä nyt, ennen kuin he asettuvat.
Voimmeko hyökätä laivoilla heitä vastaan?
Voimme kääntää tämän eduksemme.
Heidän laivansa ovat satamassa, mutta ne ovat myös loukussa.
Meritaistelussa olemme ylivoimaisia.
Yhdellä hyvin suunnitellulla iskulla voimme upottaa kaikki heidän laivansa.
Lordi Giustiniani on oikeassa, keisari.
Jos odotamme, he saavat, mitä haluavat.
Jos taas yllätämme heidät,
voimme poistaa meriuhan.
Hyvä on.
Päätös on tehty.
Valmistelkaa hyökkäys mahdollisimman nopeasti.
Ja polttakaa jokainen laivalla oleva turkkilainen.
Älkää jättäkö minua!
Päästäkää irti!
Satutatte kättäni!
Päästäkää irti!
Tuokaa hänet luokseni.
Päästäkää. Osaan kävellä!
Päästäkää irti. Satutatte...
Mitä teet täällä?
Aivan.
Piru itse puhuu kreikkaa.
Olet turvassa,
eikä sinulla ole syytä huoleen,
ellet ole vakooja.
Mehmed vaikuttaa erityisen monimutkaiselta tyypiltä.
KIRJAILIJA
Hän osasi monia kieliä. Hän puhui turkin, arabian ja persian kieltä.
Hän osasi kreikkaa ja slaavilaista murretta.
Hän on kiinnostava, sillä hän vaikuttaa soturilta,
mutta on myös vieraanvarainen vierasmaalaisia kohtaan.
Mitä teet täällä?
Tuon viestiä.
Varoitusta.
-Kenelle? -Isäntäni ystävälle.
En tiedä hänen nimeään.
Kuka isäntäsi on?
Tiedätkö, miten vakoojia rangaistaan?
-Kuolemalla. -Niin.
Hitaalla ja kamalalla kuolemalla.
En nauttisi sen tuottamisesta.
Jumala odottaa minua.
Mikä on nimesi?
Ana.
Miksi olet kaupungin ulkopuolella? Se on vaarallista.
Kaupungissa on vaarallista.
Puhuit turkkia sotilailleni.
Vanhempani olivat turkkilaisia.
He etsivät Konstantinopolista parempaa elämää.
He tuskin toivovat, että juokset yöllä metsässä.
He kuolivat, kun olin nuori.
Ruttoon.
Ja sinusta tuli kristitty.
Kasvoin orpokodissa.
Nunnat kasvattivat minut.
Eli -
olemme molemmat -
orpoja -
keskellä sotaa, jolle ei näy loppua.
Te olette sulttaani,
minä olen orja.
Allahin silmissä kaikki ovat samanarvoisia.
Raamattu sanoo:
"Rikas ja köyhä kohtaavat toisensa;
Herra on luonut kumpaisenkin."
Tunnet Raamatun.
Olen tutkinut sitä.
Mehmed oli hyvin vahva sulttaani.
Hän halusi oikeasti rakentaa valtakunnan...
BERKELEYN YLIOPISTO
...joka olisi laajempi kuin ottomaanien ja Turkin valtakunta -
ja joka olisi moniuskontoinen,
monirotuinen -
ja laaja-alainen.
Sulttaanina voitte osoittaa armoa, ennen kuin tuhannet kuolevat.
Tarjosin keisarille armoa ja turvaa kaupunkilaisille.
Hän kieltäytyi.
Ylpeys on sokaissut hänet.
Piiritättekö te kaupunkia kansan takia -
ettekä oman kunnianne?
On aika kertoa, mikä "varoituksenne" on.
Haluan verenvuodatuksen loppuvan.
Aloittakaa itsestänne. Voin armahtaa teidät.
Laivanne satamassa hermostuttivat keisarin.
-Tilanne kärjistyy vielä. -Se ei ole tarpeen.
Laivanne ovat vaarassa.
Merimuuri on täynnä Italian palkkasotilaita.
He suunnittelevat tappavaa iskua.
Koska?
En tiedä, mutta pian.
Miksi uskoisin Rooman vakoojaa?
Toivoin, että uutinen saisi joukkonne vetäytymään.
Pelastakaa itsenne -
ja meidät kaikki.
Luuletteko, että pakenen tultuani tänne asti?
Keisari hyökkää, ja te hyökkäätte vastaan vielä kovemmin.
Pelkään sen jatkuvan, kunnes jäljellä ei ole ketään.
Ei muslimeja, kristittyjä, roomalaisia tai ottomaaneja.
-Vain kuolemaa. -En toivo lisää kuolemaa.
Mutta piiritätte kaupunkia tuhatpäisen sotajoukon kanssa.
Rooman aika on loppu, pikkuvakooja.
Keisarinne päättää, miten raa'asti se loppuu.
Hae Zaganos pašša tänne heti.
Mieheni tarkistavat tarinasi. Jos valehtelet...
Jos teidän on tapettava minut, olkoon niin,
mutta jos valtaatte kaupungin,
anon teitä -
olemaan armollinen.
Olkaa se hallitsija, joka väitätte olevanne.
Konstantinopolissa yllätyshyökkäyksen suunnittelua johtaa -
Venetsian laivaston upseeri Giacomo Coco.
Ongelma tuli genovalaisten ja venetsialaisten väleistä.
Hyökkäys suunniteltiin.
Venetsialainen Coco nimettiin johtamaan sitä -
ja polttamaan satamassa olevat turkkilaiset laivat.
Venetsialaiset tekivät suunnitelman, jonka keisari hyväksyi.
Kun genovalaiset kuulivat suunnitelmasta, he halusivat osallisiksi.
Operaatiota lykättiin usealla päivällä,
jotta genovalaiset voivat osallistua.
Emme voi odottaa kauempaa.
En ymmärrä, mitä odotamme.
Tällainen hyökkäys täytyy suunnitella hyvin.
Sitä ei ole varaa kiirehtiä.
Yksikin väärä liike voi koitua kaikkien meidän tuhoksi.
Emme tarvitse neuvojanne.
Olette paikalla vain kohteliaisuudesta. Mielestäni aivan suotta.
Miten pääsette satamani läpi ottomaanien laivojen kimppuun?
Jos yövahti näkee -
laivojen liikkuvan sataman halki,
hänen täytyy antaa hälytys.
Nyt,
olkaa hyvät, käydään suunnitelma läpi vielä kerran.
Jos teillä on minulle mitään kerrottavaa, ilmoittakaa heti.
Mitä kerrottavaa minulla voisi olla?
Vannon äitini haudan kautta, että jos petätte meidät,
leikkaan teidät kahtia ja ripustan sisälmyksenne Galatan torniin.
Sitten on onni, että olen uskollinen.
28. HUHTIKUUTA PIIRITYKSEN 23. PÄIVÄ
Usean viiveen jälkeen salainen ottomaanien laivaston tuhousoperaatio käynnistyy -
huhtikuun 28. päivän yönä.
Suunnitelmana on käyttää kreikkalaista tulta -
ja polttaa ja upottaa ottomaanien 76 laivaa.
Kreikkalainen tuli on eräänlainen sytytysaineen ja mäntypihkan sekoitus.
Saadessaan osuman uhri paloi hengiltä, eikä tehtävissä ollut mitään.
Se oli kuin keskiajan napalmia.
Olet itsepäinen genovalainen äpärä, Giustiniani,
mutta olet soturi.
Toivon, että voisin sanoa samaa, Coco,
mutta valitettavasti et ole genovalainen.
Jumalan armolla päätämme tämän tänään.
Mutta jollen palaa,
välitättekö tämän vaimolleni ja tyttärilleni?
Herran siunausta, veli.
Coco miehineen suuntaa Kultaiseen sarveen.
Jos he saavat tuhottua ottomaanien laivat,
koko Konstantinopolin taistelun kulku muuttuu.
Kreikkalainen tuli valmiiksi.
Hylätkää asemat!
Suojautukaa!
Ei!
Meidät on petetty!
Uskollisuutenne muistetaan historiankirjoissa, ystäväni.
Tekstitys: Meri McMillan